stanford-oval/wikipedia huggingface dataset:
Jelena Migunova

| Mitalit | Mitalit | Mitalit |  |
| --- | --- | --- | --- |
|  Jelena Migunova 2008 |  Jelena Migunova 2008 |  Jelena Migunova 2008 |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Peking 2008 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Pariisi 2011 | 4 × 400 m |  |
Jelena Migunova (s. 4. tammikuuta 1984) on venäläinen 400 metrin juoksija.
Migunova sijoittui 2005 Izmirin universiadeissa viidenneksi 400 metrillä ajalla 53,21. Göteborgin EM-kilpailuissa 2006 hän oli 4 × 400 metrin viestijuoksussa mukana Venäjän joukkueessa alkuerissä. Toisella kokoonpanolla loppukilpailussa juossut joukkue voitti kultaa. Pekingin olympialaisissa 2008 hän juoksi myös 4 × 400 metrillä Venäjän joukkueessa alkuerissä. Loppukilpailussa, jossa Migunova ei ollut mukana, joukkue sijoittui alun perin toiseksi, mutta tuli myöhemmin hylätyksi dopingin takia. Pariisin sisäratojen EM-kilpailuissa 2011 hän juoksi kolmannen osuuden Venäjän kultajoukkueessa 4 ×400 metrin viestissä.
Henkilökohtaiset ennätykset > Ulkoradat

200 metrin juoksu: 23,44 (2009)
400 metrin juoksu: 50,59 (2008)
Henkilökohtaiset ennätykset > Sisäradat

200 metrin juoksu: 23,90 (2006)
400 metrin juoksu: 51,79 (2010)
Jordanian jalkapallomaajoukkue

Jordanian jalkapallomaajoukkue edustaa Jordaniaa kansainvälisissä miesten jalkapallokilpailuissa ja sitä hallinnoi Jordanian jalkapalloliitto.
Maajoukkue ei ole kertaakaan esiintynyt MM-kisoissa.
Arvokisat > Maailmanmestaruuskilpailut

1930—1982 - Ei osallistunut
1986—2014 - Ei selviytynyt karsinnoista
Arvokisat > Aasian mestaruuskilpailut

1956—1968 - Ei osallistunut
1972 - Ei selviytynyt karsinnoista
1976—1980 - Ei osallistunut
1984—1988 - Ei selviytynyt karsinnoista
1992 - Ei osallistunut
1996—2000 - Ei selviytynyt karsinnoista
2004 - Puolivälierät
2007 - Ei selviytynyt karsinnoista
2011 - Puolivälierät
2015 - 1. kierros
John Leckie

John Leckie vuonna 2006.
John Leckie on brittiläinen musiikintuottaja, joka on työskennellyt sellaisten albumien kanssa, kuten Radioheadin The Bends, Musen Origin of Symmetry ja George Harrisonin All Things Must Pass.
Leckie aloitti uransa Abbey Road -studioilla insinöörinä. Tuolloin hän työskenteli Pink Floydin ja erikseen kaikkien Beatlesien kanssa, ja myös monien muiden muusikoiden kanssa. Lopulta hän lähti sieltä, ja hänestä tuli freelancer-tuottaja.
Palkinnot

1995: Paras tuottaja, "Music Week" palkinto award for Best Producer
1996: Paras tuottaja, Q-palkinto
1997: Brit Award
2001: Paras tuottaja, Britannian musiikkituottajien palkinto
Albumit, joiden kanssa työskennellyt

The Adverts: Crossing The Red Sea
Ashkhabad:  City of Love
The Atrix:  The Atrix
BeBop Deluxe: Sunburst Finish
BeBop Deluxe: Modern Music
BeBop Deluxe: Life In The Air Age
BeBop Deluxe: Drastic Plastic
Bill Nelson:  Quit Dreaming And Get On The Beam
Phillip Boa & Voodoo Club : Copperfield
Doctors of Madness: Figments of Emancipation
Dr. John : Anutha Zone
Cast: All Change
Cast: Mother Nature Calls
Cowboy Junkies:  Miles From Home
The Cut: Shadow Talks
Denim: Back In Denim
De Press: Block to Block and Product
Endgames: Futures Looking Fine  EP
The Fall: The Wonderful and Frightening World of The Fall
The Fall: This Nation's Saving Grace
The Fall: Bend Sinister
Fear Of Music: Fast. Faster. Fastest.  EP
Felt: The Strange Idols Pattern and Other Short Stories
Folks: how i learnt to stop worrying about the bomb and love the folks
Gene Loves Jezebel: Immigrant
Gopal Shankar Misra:  Out Of Stillness
The Grapes of Wrath:  These Days
Roy Harper:  Bullinamingvase
Robyn Hitchcock & The Egyptians: Respect
Thee Hypnotics: Soul, Glitter,Sin
Holy Toy: Perfect Day (EP)
House of Freaks : Tantilla
Hamell On Trial: Tough Love
Human League: Holiday 80  EP
Kula Shaker: K
Let's Active: Every Dog Has His Day
Los Lobos: Good Morning Aztlán
Longwave:  There's A Fire
Lilac Time: And Love For All
The Lucy Show:  Mania
Baaba Maal: Missing You (Mi Yeewnii)
Magazine: Real Life
Roger McGough :  Summer With Monica
Morgan Fisher  : Seasons
Muse: Showbiz
Muse: Origin of Symmetry
My Morning Jacket: Z
My Computer:  No CV
New Order: Waiting for the Sirens' Call
One Minute Silence: One Lie Fits All
Mark Owen: Green Man
John Power : Happening For Love
The Posies: Dear 23
The Proof :  First Rate
Public Image Ltd: Public Image
Radiohead: The Bends
Red Noise: Sound On Sound
Ride: Carnival of Light
Rizwan-Muazzam Qawwali:  Sacrifice To Love
Rodrigo y Gabriela: Rodrigo y Gabriela
Marc Seberg : Lumières & Trahisons
Scarlet :Chemistry
Scott Matthews:  The John Leckie Sessions with Strings EP
Shiv Kumar Sharma:  Sampradaya
The Skids:  Masquerade  EP
The Silencers:  Dance To The Holy Man
Simple Minds: Life in a Day
Simple Minds: "Real to Real Cacophony
Simple Minds: Empires and Dance
Six By Seven:  The Closer You Get
Suede: Positivity
Starsailor : Sharkfood
The Stone Roses: The Stone Roses
The Stone Roses: "One Love"
The Stone Roses: "Fools Gold/What the World Is Waiting For"
Trashcan Sinatras : Cake''
The Troubadours: Gimme Love - Here Comes The Tide
Tiny Dancers: Free School Milk
The Verve: A Storm in Heaven
Papa Wemba:   Molokai
XTC: White Music
XTC: Go 2
XTC: Explode!
Joseph Hill

Joseph Hill -nimisiä henkilöitä ovat olleet:
Joseph Hill, Blind Joe Hill (1931–1999), yhdysvaltalainen bluesmuusikko
Joseph Michael Hill, Dusty Hill (1949–2021), yhdysvaltalainen basisti ja laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joseph Hill”, voi hakea sivunnimihaulla, laajalla sivunnimihaulla tai tekstihaulla.
Joensuun talouskoulu

Joensuun talouskoulu
Joensuun talouskoulu perustettiin Joensuussa vuonna 1919, ja se toimi tällä nimellä vuoteen 1983. Sen alkuperäinen tehtävä oli perheenemäntien kouluttaminen.
Talouskoulu toimi Joensuun Marttayhdistyksen talouskouluna vuoden 1983 omistajavaihdokseen asti. Tällöin talouskoulu siirtyi Pohjois-Karjalan ammatillisten oppilaitosten kuntainliiton oppilaitokseksi ja nimi muutettiin Joensuun kotitalousoppilaitokseksi. Vuonna 1987 nimeksi tuli Joensuun koti- ja laitostalousoppilaitos.
1990-luvulla oppilaitos tuli osaksi Pohjois-Karjalan koulutuskuntayhtymää. Talouskoulu on osa Pohjois-Karjalan ammattiopisto Joensuun matkailu-, ravitsemis- ja talousalaa. Talouskoulun rakennus tunnetaan nyt myös Niskala-nimisenä yksikkönä. Lukuvuonna 2008-2009 jäi varsinainen talouskoulu-linja ensimmäisen kerran toteutumatta. Syksyllä 2009 lukukauden kestävä talouskoulukurssi oli kuitenkin oppilaitoksen ohjelmassa.
Talouskoulu sai oman rakennuksen vuonna 1932. Arkkitehti Jalmari Peltosen suunnittelema rakennus sijaitsee kaupungin keskustassa  Koulukadulla. Koulua on laajennettu 1980-luvulla, muun muassa opetusravintola Kiesa on tontin Kalevankadun puoleisella sivulla. Vanhan rakennuksen peruskorjaus valmistui 1991.
Joseph Ignace Randrianasolo

Joseph Ignace Randrianasolo (31. heinäkuuta 1947 – 4. helmikuuta 2010) oli madagaskarilainen roomalaiskatolinen piispa. Hänet vihittiin papiksi 20. joulukuuta 1975 ja nimitettiin Antananarivon arkkihiippakunnan vihkipiispaksi sekä Milevumin titulaaripiispaksi 24. lokakuuta 1997. Piispaksi vihkiminen seurasi 8. helmikuuta 1998. Pääkonsekraattorina toimi Armand Gaétan Razafindratandra, jota avustivat Adriano Bernardini ja Albert Joseph Tsiahoana.
Randrianasolo sai 3. kesäkuuta 1999 nimityksen Mahajangan hiippakunnan piispaksi, jona hän toimi, kunnes erosi kaksi päivää ennen kuolemaansa, 2. helmikuuta 2010.
Jordania paralympialaisissa

Jordania on osallistunut paralympialaisiin kahdeksan kertaa vuoden 1984 Stoke Mandevillen ja New Yorkin kesäparalympialaisista lähtien lukuun ottamatta Barcelonan kesäparalympialaisia vuonna 1992. Maa ei ole ottanut osaa talviparalympialaisiin.
Maa on saavuttanut paralympiahistoriansa aikana 14 mitalia, joista yksi on kultainen, seitsemän hopeisia ja loput kuusi pronssisia. Maan edustusjoukkueen koko on vaihdellut viiden ja 12:n urheilijan välillä.
Mitalit kesäparalympialaisittain

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 1984  1984 New York & Stoke Mandeville | 9 | 0 | 1 | 2 | 3 | 39 |
| 1988  1988 Soul | 7 | 0 | 0 | 0 | 0 | – |
| 1996  1996 Atlanta | 5 | 0 | 1 | 0 | 1 | 56 |
| 2000  2000 Sydney | 7 | 1 | 0 | 0 | 1 | 49 |
| 2004  2004 Ateena | 10 | 0 | 1 | 1 | 2 | 64 |
| 2008  2008 Peking | 12 | 0 | 2 | 2 | 4 | 55 |
| 2012  2012 Lontoo | 8 | 0 | 0 | 0 | 0 | – |
| 2016  2016 Rio de Janeiro | 10 | 0 | 2 | 1 | 3 | 66 |
| 2020  2020 Tokio | 10 | 4 | 0 | 1 | 5 | 36 |
| Yhteensä | Yhteensä | 1 | 7 | 6 | 14 | 85 |
Jordanian paralympiamitalit lajeittain

| Urheilumuoto | Kulta | Hopea | Pronssi | Yhteensä |
| --- | --- | --- | --- | --- |
| Pöytätennis | 1 | 0 | 0 | 1 |
| Yleisurheilu | 0 | 4 | 2 | 6 |
| Voimanosto | 0 | 3 | 2 | 5 |
| Yhteensä | 1 | 7 | 6 | 14 |
Josemi

| Henkilötiedot |
| --- | --- | --- |
Koko nimi: José Miguel González Rey
Syntymäaika: 15. marraskuuta 1979 (ikä 44)
Syntymäpaikka: Torremolinos, Espanja
Pelipaikka: laitapuolustaja
Pituus: 183 senttimetriä
Seura
Seura: Iraklis
Pelinumero: 16
Seurat
| Vuodet | Seura | O (M) |
| 1998–2001 2001–2004 2004–2006 2006–2008 2008–2010 2010– | Málaga B Málaga Liverpool Villarreal Mallorca Iraklis | 22 (1) 93 (0) 21 (0) 33 (0) 53 (1) 6 (0) |
 Seurajoukkueuran tilastot kattavat vain kansalliset sarjat, päivitetty 28. lokakuuta 2010.
José Miguel González Rey eli Josemi (s. 15. marraskuuta 1979 Torremolinos, Espanja) on espanjalainen jalkapalloilija. Hän on pelipaikaltaan oikea laitapuolustaja, mutta kykenee pelaamaan myös keskuspuolustajana.
Ura

Josemi aloitti uransa paikallisseura Málagasta. Kauden 2000–2001 lopussa 17. kesäkuuta 2001 hän teki ensiesiintymisensä edustusjoukkueessa ottelussa Deportivo La Coruñaa vastaan. Jatkossa hän nousi andalusialaisseuran puolustuksen johtohahmoksi ja oli mukana voittamassa vuoden 2002 Uefan Intertoto Cupia.
Kesällä 2004 Josemista tuli tuoreen Liverpool-valmentaja Rafael Benítezin ensimmäinen hankinta, kun hän siirtyi englantilaisseuraan 2 miljoonan punnan siirtokorvauksella. Hän pelasi ensimmäisellä kaudellaan joukkueessa 15 ottelua. Kauden 2004–2005 päätteeksi Liverpool pääsi juhlimaan Mestarien liigan voittoa. Valioliigassa joukkue sijoittui viidenneksi. Toinen kausi joukkueessa alkoi Josemin osalta vaihtopenkiltä, eikä hänelle kertynyt vastuuta kuin kuuden ottelun verran kauden ensimmäisellä puoliskolla.
29. joulukuuta 2005 ilmoitettiin Liverpoolin ja Villarrealin päässeen sopimukseen Josemin siirtymisestä espanjalaisseuraan. Osana kauppaa Jan Kromkamp matkasi Liverpooliin. Ensimmäisellä kokonaisella kaudellaan 2006–2007 Villarrealissa hän pelasi yhteensä 22 ottelua. Seuraavalla kaudella Josemi ei pelannut kuin yhden ottelun ja tämän vuoksi heinäkuussa 2008 hän teki sopimuksen toisen pääsarjaseura Mallorcan kanssa.
Hän teki ensimmäisen maalinsa ammattilaisurallaan 23. marraskuuta 2008 kasvattajaseuraansa Málagaa vastaan.
Aiheesta muualla

Esittely ja tilastot BDFutbol -sivustolla (englanniksi)
Jouni Kalliokoski (pesäpalloilija)

Jouni Kalliokoski (s. 17. kesäkuuta 1977 Kuortane) on suomalainen pesäpalloilija. Kalliokoski edusti pesäpallourallaan Alajärven Ankkureita ja Jyväskylän Kiriä. Kasvattajaseura oli  Kuortaneen Kunto. Peliura päättyi vuonna 2001. Hänen pelipaikkansa oli lukkari.
Jouni Kallunki

Jouni Kallunki (s. 4. maaliskuuta 1992 Oulu) on suomalainen uimahyppääjä, joka edustaa Aboa WaterSportsia. Hänen valmentajaan toimii Jari Komulainen.
Kallunki on voittanut Pohjoismaiden mestaruuden vuosina 2011 ja 2014. Hänellä on myös useita Suomen mestaruuksia. Vuoden 2015 MM-kilpailuissa Kazanissa Kallunki kilpaili sekä yhden että kolmen metrin ponnahduslaudassa, jääden molemmissa alkueriin ja sijoittuen sijalle 28.
Joselu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Luís Sanmartín Mato
Syntymäaika: 27. maaliskuuta 1990 (ikä 34)
Syntymäpaikka: Stuttgart, Saksa
Pelipaikka: hyökkääjä
Pituus: 191 cm
Seura
Seura: Al-Gharafa
Junioriseurat
2002–2008: Celta
Seurat
| Vuodet | Seura | O | (M) |
| 2008–2009 | Celta B | 21 | (3) |
| 2009 | Celta | 2 | (0) |
| 2009–2012 | Real Madrid B | 72 | (40) |
| 2009–2010 | → Celta | 24 | (4) |
| 2011–2012 | Real Madrid | 1 | (1) |
| 2012–2014 | 1899 Hoffenheim | 25 | (5) |
| 2013–2014 | → Eintracht Frankfurt | 24 | (9) |
| 2014–2014 | Hannover 96 | 30 | (8) |
| 2015–2017 | Stoke City | 22 | (4) |
| 2016–2017 | → Deportivo La Coruña | 20 | (5) |
| 2017–2019 | Newcastle United | 46 | (6) |
| 2019–2022 | Alavés | 110 | (36) |
| 2022–2024 | Espanyol | 34 | (16) |
| 2023–2024 | → Real Madrid | 34 | (10) |
| 2024 | Real Madrid | 0 | (0) |
| 2024– | Al-Gharafa | 0 | (0) |
Maajoukkue
| 2008–2009 | Espanja U19 | 11 | (3) |
| 2009 | Espanja U20 | 1 | (0) |
| 2009–2010 | Espanja U21 | 4 | (1) |
| 2023– | Espanja | 13 | (5) |
 Seurajoukkueuran tilastot kattavat vain kansalliset sarjat, päivitetty 20. heinäkuuta 2024.  Maajoukkueuran tilastot päivitetty 20. heinäkuuta 2024.
| Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Mitalit> Maa:   Espanja.Miesten jalkapallo.EM-kilpailut  | Maa:   Espanja> Miesten jalkapallo. |
| --- | --- | --- | --- |
|  Kultaa | Saksa 2024 |  |  |
José Luís Sanmartín Mato, tunnetaan nimellä Joselu (s. 27. maaliskuuta 1990 Stuttgart, Saksa) on espanjalainen jalkapalloilija, pelipaikaltaan hyökkääjä. Hän edustaa qatarilaista Al-Gharafaa. Hän on aiemmin pelannut Espanjan, Saksan ja Englannin sarjoissa. Hän on Euroopan-mestari vuodelta 2024.
Seurajoukkueura

Joselu pelasi ensimmäiset ammattilaisottelunsa kasvattajaseurassaan Celta Vigossa kauden 2008–2009 loppupuolella. Suurimman osan kaudesta hän edusti kuitenkin seuran reservijoukkuetta.
Kesällä 2009 Joselu siirtyi Real Madridiin, mutta tuli lainatuksi samantien takaisin Celta Vigoon seuraavaksi kaudeksi 2009–2010. Hän pelasi kauden aikana noin puolet otteluista ja teki niissä neljä maalia.
Kaudella 2010–2011 hän oli Real Madridin reservijoukkueen paras maalintekijä 14 osumallaan yhdessä joukkuetoverinsa Álvaro Moratan kanssa. 21. toukokuuta 2011 Joselu teki ensiesiintymisensä edustusjoukkueessa kotiottelussa Almeríaa vastaan. Kentälle tulonsa jälkeen hän onnistui lähes välittömästi maalinteossa, kun hän iski Cristiano Ronaldon keskityksestä pallon verkkoon.
Toisen esiintymisensä edustusjoukkueessa hän teki 20. joulukuuta 2011 Copa del Reyn ottelussa Ponferradinaa vastaan. Hän teki ottelussa 4–1-maalin. Nämä jäivät hänen ainoiksi virallisiksi otteluikseen Real Madridin ykkösjoukkueessa. Realin kakkosjoukkueessa hän pelasi kaikkiaan 72 liigaottelua, joissa teki 40 maalia.
Joselu siirtyi saksalaiseen Hoffenheimiin elokuussa 2012. Hän teki kaudella 2012–2013 kaikkiaan viisi maalia 25 bundesliigaottelussa. Seuraavan kauden hän pelasi lainalla Eintracht Frankfurtissa tehden 24 pääsarjaottelussa yhdeksän maalia. Kesällä 2014 hän siirtyi viiden miljoonan euron siirtosummalla Hannover 96 -seuraan. Hän teki kaudella 2014–2015 kahdeksan maalia 30 bundesliigaottelussa.
Joselu siirtyi Stoke Cityyn kahdeksalla miljoonalla eurolla kesällä 2015. Avauskaudellaan hän teki 22 valioliigaottelussaan neljä maalia. Kauden 2016–2017 hän oli lainalla Deportivo La Coruñassa, jossa hän viimeisteli viisi maalia pelaamissaan 20 Primera Divisiónin ottelussa. Kesällä 2017 hän siirtyi Valioliigan Newcastleen, jossa hän pelasi kahden kauden aikana 46 valioliigaottelua ja teki kuusi maalia.
Joselu siirtyi Primera Divisiónin Deportivo Alavésiin kesällä 2019. Hän pelasi joukkueessa kolmen kauden aikana 110 liigaottelua ja teki niissä 36 maalia. Kaudella 2022–2023 hän pelasi Espanyolissa 34 La Ligan ottelua, joissa hän teki 16 maalia, ja seuraavalla kaudella lainasopimuksella Real Madridissa 34 La Ligan ottelua, joissa hän teki kymmenen maalia. Hän voitti Real Madridissa sekä Espanjan liigan että Mestarien liigan. Hän teki Realissa 11 Mestarien liigan ottelussaan viisi maalia: alkulohkossa yhden Napolia ja kaksi Union Berliniä vastaan sekä kaksi toisessa välieräottelussa Bayern Müncheniä vastaan. Joselu siirtyi heinäkuun 2024 alussa Real Madridin omistukseen, mutta jo seuraavana päivänä hän solmi sopimuksen qatarilaisen Al-Gharafan kanssa.
Maajoukkueura

Joselu pelasi Espanjan alle 19-, 20- ja 21-vuotiaiden maajoukkueissa. Hän pelasi Espanjan kaikki kolme ottelua alle 19-vuotiaiden EM-kilpailuissa 2009 ja teki niissä kaksi maalia. Hän pelasi Espanjan A-maajoukkueessa ensimmäisen kerran maaliskuussa 2023 EM-karsintaotteluissa  Norjaa ja Skotlantia vastaan. Hän oli kesäkuussa 2023 voittamassa Kansojen liigaa ja teki loppuottelun Kroatiaa vastaan ratkaisseessa rangaistuspotkukilpailussa maalin joukkueensa ensimmäisenä laukojana. Hän voitti mestaruuden EM-kilpailuissa 2024. Hän pelasi EM-turnauksessa avauskokoonpanossa viimeisessä alkulohko-ottelussa Albaniaa vastaan ja tuli vaihdosta kentälle puolivälierässä Saksaa vastaan.
Joselu on pelannut EM-kilpailujen 2024 loppuun mennessä 13 A-maaottelua ja tehnyt niissä viisi maalia: kaksi maalia ensimmäisessä A-maaottelussaan Norjaa vastaan sekä yhden kesäkuussa 2023 Kansojen liigan välierässä Italiaa, syyskuussa 2023 EM-karsinnan kotiottelussa Kyprosta ja marraskuussa 2023 EM-karsinnan vierasottelussa Kyprosta vastaan.
Jouni Kinnunen

Jouni Tapio Kinnunen (s. 21. toukokuuta 1983 Oulu) on suomalainen ampumahiihtäjä.
Kinnunen kilpaili ensimmäisen kerran aikuisten arvokilpailuissa Oberhofin MM-kisoissa 2004, jossa hän sijoittui sprintissä 70:nneksi ja viestissä kuudenneksitoista. Kaikki lajit mukaan lukien arvokilpailuissa Kinnusen paras sijoitus arvokisoissa on viestin kahdestoista tila Hochfilzenin MM-kisoissa 2005 – henkilökohtaisesti Anterselvan 2007 MM-kisojen takaa-ajon 42:n tila. Olympialaisiin hän ei ole osallistunut. Koscieliskon juniorien MM-kilpailuissa 2003 Kinnunen voitti normaalimatkan mestaruuden ennen Miroslav Matiaskoa ja Ondřej Moravecia. SM-tasolta Kinnunen on voittanut useita mitaleja.
Kinnunen debytoi maailmancup-tasolla kaudella 2001–2002. Hän on yltänyt kerran osakilpailussa pistesijalle: 30:nneksi sprinttikilpailussa Beitostølenissä kaudella 2004–2005.
Kinnunen edustaa Oulun Hiihtoseuraa.
Juho Sormunen

Juho Sormunen  (1843–1908) oli suomalainen maakauppias, maanviljelijä ja valtiopäivämies.
Talollinen, kauppias Juho Sormunen Liperistä oli talonpoikaissäädyssä Liperin tuomiokunnan edustaja valtiopäivillä 1897. Hän oli laki- ja talousvaliokunnan varajäsen.
Jugend im SSW

| Jugend im SSW> SSWUngdom |
| --- | --- |
  
Perustettu:  2010
Puheenjohtaja:  Maylis Roßberg
Toimisto:   Flensburg, Schleswig-Holstein, Saksa
Kansainväliset jäsenyydet:  EFAY
Emopuolue:  SSW
Kotisivu:  www.ssw.de/regional/ssw-ungdom
Infobox OKNimi-testi OK: 
Jugend im SSW (tansk. SSWUngdom) on saksalainen poliittinen nuorisojärjestö, jonka emopuolue on Südschleswigscher Wählerverband. Nuorisojärjestön jäsenyys on avoin 15–27 -vuotiaille. Jäsenmaksu on 6,5 euroa vuodelta. Järjestö kuuluu Euroopan vapaan allianssin nuorisoon.
Vuodesta 2017 nuorisojärjestön puheenjohtajana on toiminut Maylis Roßberg.
Jonathan Cheechoo

| Jonathan Cheechoo |
| --- | --- |

Henkilötiedot
Syntynyt: 15. heinäkuuta 1980 (ikä 44) Moose Factory, Ontario, Kanada
Kansalaisuus:   Kanada
Jääkiekkoilija
Lempinimi:  Cheech, Cheechoo Train
Pelipaikka:  oikea laitahyökkääjä
Maila:  oikea
Pituus:  185 cm
Paino:  100 kg
Pelaajaura
Pääsarjaura:  2002–2017
Seurat:  Kentucky Thoroughblades (AHL)  Cleveland Barons (AHL)  San Jose Sharks (NHL)  HV71 (SEL)  Ottawa Senators (NHL)  Binghamton Senators (AHL)  Worcester Sharks (AHL)  Peoria Rivermen (AHL)  Oklahoma City Barons (AHL)  KHL Medveščak Zagreb (KHL) Dinamo Minsk (KHL)   HC Slovan Bratislava (KHL)
NHL-varaus:  29. varaus, 1998 San Jose Sharks
Jonathan Cheechoo (s. 15. heinäkuuta 1980 Moose Factory, Ontario, Kanada) on kanadalainen uransa päättänyt jääkiekkoilija. Cheechoo muistetaan etenkin ajastaan San Jose Sharksin laitahyökkääjänä, jossa hän voitti NHL-liigan maalipörssin kaudella 2005–2006.
Cheechoo on etniseltä taustaltaa cree. Hän on kotoisin Cree First Nationin intiaanikylästä Moose Factorysta, joka on 2 000 asukkaan saari.selvennä Cheechoon isä ja kaikki sedät pelasivat jääkiekkoa.[lähde? ]
Ura

Cheechoo lähti kotoaan 14-vuotiaana etelään ja pelasi Ontarion kiekkosarjoissa, kunnes San Jose Sharks varasi hänet NHL:n varaustilaisuudessa toisella kierroksella numerolla 40 vuonna 1998.
Cheechoon kaksi ensimmäistä NHL-kautta olivat keskinkertaisia.kenen mukaan? Ensimmäisellä kaudellaan 2002–2003 hän teki tehot 9+7=16 ja toisella 28+19=47. NHL:n työsulkukaudella 2004–2005 hän pelasi 20 peliä Ruotsissa HV71:ssä.
Cheechoon vaisusti alkanut kolmas kausi NHL:ssä päättyi läpimurtoon, kun San Jose hankki Joe Thorntonin marraskuussa 2005. Cheechoo teki seuran yhden kauden maaliennätyksen. Kauden lopussa kaksikko oli NHL:n tehokkain, kun Thornton voitti liigan pistepörssin 125 pisteellä ja Cheechoo maalikuninkuuden 56 maalillaan, tehoin 56+37=93.
Sharksin päävalmentaja Ron Wilsonkin on myöntänyt, ettei olisi osannut odottaa Cheechoolta muuta kuin kolmosketjun työmyyrän roolia ja silloin tällöin maaleja.[lähde? ]
Syyskuussa 2009 San Jose myi Cheechoon ja Milan Michálekin Ottawa Senatorsiin, josta se sai vaihdossa Dany Heatleyn. Cheechoon kausi Ottawassa oli vaisu, hänen kerätessä 61 ottelussa tehot 5+9=14. Kesällä 2010 Cheechoo teki try-out -sopimuksen Dallas Starsin kanssa, muttei onnistunut saamaan sopimusta seuraavalle kaudelle. Pelipaikka löytyi lopulta AHL:n Worcester Sharksista.
12. heinäkuuta 2011 Jonathan Cheechoo teki St. Louis Bluesin kanssa yksivuotisen kahdensuunnan sopimuksen, jossa NHL-palkka oli 600 000 dollaria ja farmipeleissä 105 000 dollaria kaudessa. Hän ei kuitenkaan pelannut otteluakaan St. Louisin paidassa, vaan pelasi koko kauden 2011–2012 seuran farmijoukkueessa Peoria Rivermenissä. Kevään 2013 Cheechoo pelasi AHL:n Oklahoma City Baronsissa.
Kaudeksi 2013–2014 Cheechoo siirtyi KHL:n tulokasseuraan KHL Medveščak Zagrebiin, josta hän siirtyi kaudeksi 2014–2015 valko-venäläiseen Dinamo Minskiin. Kaudeksi 2016–2017 Cheechoo siirtyi HC Slovan Bratislavaan.
Cheechoo ei pelannut missään kevään 2017 jälkeen. Maaliskuussa 2018 hän ilmoitti lopettavansa ammattilaisuransa.
Saavutukset

OHL:n tulokkaiden All Stars vuonna 1998
AHL:n tulokkaiden All Stars vuonna  2001
Maurice "Rocket" Richard Trophy kaudella 2005–2006. Cheechoo rikkoi San Josen kauden maaliennätyksen.
NHL:n toiseksi eniten hattutemppuja kaudella, 5 kappaletta
Aiheesta muualla

Kuvia tai muita tiedostoja aiheesta Jonathan Cheechoo Wikimedia Commonsissa
| 0 | 1 | 2 |
| --- | --- | --- |
| Edeltäjä: Jarome Iginla Ilja Kovaltšuk Rick Nash | Maurice ”Rocket” Richard Trophyn voittaja 2006 | Seuraaja: Vincent Lecavalier |
Juho Siirilä

Juho (Juhani, Janne) Siirilä, alkujaan Malmsten tai (Matinpoika) Mikkola (8. tammikuuta 1843 Kälviä – 20. heinäkuuta 1933 Kälviä) oli suomalainen opettaja ja valtiopäivämies.
Siirilä pääsi tutustumaan Jyväskylän seminaariin ja perusti Kälviälle pitäjän ensimmäisen, yksityisen kansakoulun. Hän työskenteli koulun opettajana aina vuoteen 1904 saakka. Siirilä toimi useissa kunnan luottamustehtävissä ja oli muun muassa raittiusseura Tenhon perustaja ja esimies kahdeksan vuoden ajan. Talonpoikaissäädyn jäsenenä Siirilä edusti Kokkolan tuomiokuntaa vuoden 1891 valtiopäivillä.   Siirilä oli myös Kälviän emäseurakunnan kirjaston ensimmäinen hoitaja.